Maak beurtkrag net vir wanbetalers | Netwerk24
Deur Johann Meyer, Stellenbosch 04 Desember 2018 00:00
Eskom is nie net 'n skande vir Suid-Afrika en sy inwoners nie, maar maak nou vinnig van ons 'n totaal en al mislukte rommelstaat.
Ten spyte daarvan dat die kragvoorsiener in die grond in bestuur is en toegelaat het dat hy finansieel geplunder word, kry sy onbevoegde personeel steeds buitensporige salarisse en bonusse.
Dis nou tyd dat die burgerlike samelewing saamstaan en sê genoeg is genoeg.
Eskom se bestuur en per­soneel moet vergeet van tariefverhogings voordat hulle nie hul huis in orde kry nie.
Pas beurtkrag net toe op daardie munisipaliteite wat nie hul rekeninge betaal nie en los ons in die Wes-Kaap uit!